כדי למצוא את הנכס שלכם בבאקו, יש כמה דרכים שאפשר לגשת אליהן - ניתן, כמובן, לפנות לסוכן נדלן. ניתן גם לחפש בעצמכם באתרי האינטרנט השונים, ולנסות לראות אם אתם מאתרים נכס שמוצא חן בעיניכם ועונה על כל התנאים שלכם. כיוון ומדובר על מקום שלא ממש מכירים, מומלץ בכל זאת להתייעץ עם אנשים מקצועיים בתחום, שמכירים היטב את השכונות השונות של באקו, ימליצו לכם על נכסים ויזהירו אתכם מאחרים. סוכן נדל"ן לוקח, לרוב, בין 2-4% ממחיר הקניה.
אם אתם מחפשים לבד, חשוב להבין היטב כיצד בנויה באקו ולהכיר את תוואי השטח לפני שאתם מחליטים החלטות פזיזות. לפני שאתם רצים לקנות דירה חלומית על הים כדאי להגיע לעיר, לחקור אותה מכל הכיוונים, לדבר עם אנשים ולבחון את הסביבה גם באור יום וגם באור לילה. יש להכיר את טווח המחירים באזור ולראות שלא עובדים עליכם, וכן חשוב להבין כיצד להתמקח ואיך להגן על עצמכם בכל התהליך. הסתייעות בעורכי דין או בחברות מתמחות ללא ספק יעשו את התהליך לפשוט ובטוח יותר.